Downloaded from YTS.MX
NETFLIX ESITTÄÄ
Official YIFY movies site: YTS.MX
TARINA ON TÄYSIN KUVITTEELLINEN
OMISTETTU PEMRALLE
PERUSTUU DRAZEN KULJANININ ELOKUVAAN HUR MAN STOPPAR ETT BRÖLLOP
ENSIMMÄINEN NÄYTÖS
Anteeksi, se taitaa olla minun paikkani.
Ole hyvä.
Välillä ne tekevät virheitä.
Tässä taisi käydä niin. -Jep
Välillä ne myyvät saman paikan kahdesti.
Paikka oli vapaa, enkä halunnut istua selkä menosuuntaan.
Haloo?
Hyppäsin kyytiin, Gözde.
Olen nyt junassa.
Sinisessä junassa.
En tiedä. Joku kai varasti ne. Kaikki meni.
Menen kai sitten alasti häihin.
En tiedä. Keksin jotain perillä.
Hoidan asian siellä.
Luuletko, että vaatteesi sopivat minulle?
Olet kuin äitini. Lopeta hössötys.
Gözde, muru, sanoin jo.
En tiedä, kuka ne varasti.
En tiedä. Jutellaan myöhemmin.
Hyvä on. Heippa.
Ikävä kuulla.
Matkatavarasi vietiin.
Kuuntelitko salaa?
Vaikeaa olla kuulematta.
Minua alkoi kiinnostaa, mikä on paikkanumerosi.
Kolme. Okei? Voinko istua tässä?
Älä nyt käsitä väärin, mutta sekin on minun paikkani.
Helvetti. -Se on kaverin paikka.
Mutta ei se mitään. Kaikki hyvin.
Kaverini eivät tule.
Minun pitää olla Izmirissä huomisiltana, ja juna on täynnä. Kelpaako?
Mitä?
Minun pitää olla Izmirissä huomisiltana, ja juna on täynnä. Riittääkö selitys?
Sitten annan sinulle anteeksi. -Minkä?
Hermostuit ja sanoit "helvetti".
Minun pitäisi antaa anteeksi.
Niin, minulla on ollut kurja päivä.
Matkatavarasi katosivat. -Jep.
Etkä halua istua selkä menosuuntaan. -Miksi juutut siihen?
Mitäs luulisit?
Saanko matkustaa tässä Izmiriin vai en? Haluaisin selkeän vastauksen.
Ei, siis tarkoitan, että...
Tietenkin saat. Mutta saanko minä jäädä? Siitä tässä on kyse.
En ymmärrä. -Sinulla on tuollainen asenne.
Millainen asenne?
Hyvää iltaa.
Iltaa. -Saanko nimenne?
Ali Kaynar.
Kaynar...
Ali Kaynar.
Selvä. Entä te?
Kavak.
Kavak. Ei täällä ole sellaista.
Ostin vahingossa lipun huomiselle.
Ayhan Adalı. Kokeilkaa sillä nimellä.
Ayhan Adalı. Löytyy. Onko tämä nainen Ayhan Adalı?
Ei se ole naisen nimi. Mikä teidän nimenne on?
Mehmet.
Herra Mehmet, minä ja kaverimme varasimme koko hytin. Tarkistakaa.
Seyhan.
Rasim.
Ayhan.
Näettekö?
Varasimme hytin. Kaverini eivät päässeet.
Oletteko naimisissa? -Kihloissa.
Ette saisi matkustaa samassa hytissä.
Rehellisesti sanottuna kihlattuni ei uskaltanut päästää meitä Izmiriin.
Varaus ei onnistuisi naisen nimellä. -Mitä tehdään?
Nainen saa tarkastusmaksun.
Selvä. Paljonko se tekee?
Muistaakseni 85 liiraa. Minä tarkistan.
Kirjoittakaa vain tarkastusmaksu.
89,50 liiraa. -Olkaa hyvä.
Olkaa hyvä.
Kiitos.
Hyvää matkaa.
Millainen asenne minulla on?
Luulet, että ihmiset ymmärtävät, vaikket selitä.
Niinkö? -Se on tähänastinen vaikutelma.
Mitä ajattelit, kun ostit neljä lippua?
Luuletko, että olen niitä tyyppejä?
Tyyppi, joka ostaa neljä lippua, jotta saa matkustaa yksin.
En tiedä, mitä ajatella.
Kaverien piti tulla. -Tekivät oharit.
He eivät päässeet.
Olisit perunut liput. Nyt joku tarvitseva jäi ilman.
Jos on hätä, voi lentää. Junamatka kestää yli kymmenen tuntia.
Mitä jos pelkää lentämistä?
Menee sitten bussilla.
Mitä jos tavarat varastetaan bussiasemalla?
Miksi nousit junaan ilman lippua?
Minulla on lippu. -Huomiselle.
Pitäisikö minun poistua? -Etkö yrittänyt jo?
Mitä oikein haluat? -Miten olisi kiitos?
Kiitos. -Ole hyvä.
Minulla on huonoja uutisia. Minäkään en voi matkustaa selkä menosuuntaan.
Ei hätää. Pärjään kyllä.
Olen muuten Ali.
Mitä? -Ali. Hauska tavata.
Vatsani... -Oletko kunnossa?
TOINEN NÄYTÖS
Anna kun autan.
Pysy vain erossa tästä. -Onneksi et oksentanut päällesi.
Iltaa, rouva Şebnem.
Vilkaisin sitä. Jätin sen pöydällenne.
No...
Syyllinen ei ole GSM-operaattori, vaan se tyyppi.
Pystytti katolleen ison tukiaseman ja naamioi sen vesisäiliöksi.
Valokuvat ovat kansiossa. Joku kuvasi kadun toiselta puolelta.
Kuvista näkee johdotkin. Se on selvästi tukiasema.
Aivan. Juuri niin kirjoitin vaatimukseen.
Okei.
Olen matkalla nyt.
Ystäväni häihin.
Katsotaan. Okei.
Hyvää illanjatkoa, rouva Şebnem.
Kaver rakensi tukiaseman ja naamioi sen vesisäiliöksi.
Niin. Naapurit ovat raivoissaan.
Tukiasemia on myös puun näköisiä.
En edes tiedä, onko siitä mitään haittaa.
Oletko asianajaja? -Toistaiseksi.
Lähtikö haju? -En haistanut mitään palatessani.
Tämä on kamalaa. Anteeksi.
Et vain voi matkustaa selkä menosuuntaan.
"Ennen kuin lähdet kostoretkelle, kaiva toinen hauta itsellesi."
En pitänyt kirjasta.
Vilkaisin vain, kenen se on. -Minun.
Ala-asteellako tässä ollaan? -Ei.
Siksi täällä ei pengota toisten laukkuja.
"Päivää, tulin kostamaan." Osasikohan Kungfutse kungfuta?
En ole lukenut sitä.
Siinä oli muistiinpanoja.
Ostin sen divarista.
Miksi ostit kosto-oppaan käytettynä?
Ovatko nuo juristien vakiovitsejä?
Ei, ihan omiani.
Et vaikuta pervolta. Muuten luulisin, että yrität iskeä minut.
En silti ole ihan varma. Outoa.
Kunhan kysyin.
Koska olet juristi vai? -Kunhan rupattelen.
Minkä takia? -Olen utelias.
Monet eivät ole uteliaita. Minä olen. Mietin esimerkiksi, miksi olet täällä.
Mutta et lopeta siihen.
Mitä tarkoitat? -Kuulustelet minua.
Ei se ole helppoa. On osattava kuunnella. -Luonnollisesti.
Sekin on harvinainen taito. Kaikki eivät kuuntele.
Ihmisillä on niin paljon vikoja, eikö niin?
Ehkä kuunteleminen auttaisi.
Joudumme istumaan samassa hytissä 14 tuntia.
Kuka olen? Mikä olen? Olenko perverssi? Kai sinä jotain haluat tietää minusta.
Olet Ali. Annoit minulle paikan. Kiitos siitä.
Olet juristi. Kaverisi eivät tulleet. Menet häihin.
Vai häihin. -Sanoit niin puhelimessa.
Salakuuntelit. -En voinut välttyä kuulemasta.
Sitä paitsi sinulla on pukukin mukana.
Miksi teeskentelet, ettet ole utelias? Kysy pois vain.
Minä mietin muita pankkijonossakin.
Menetkö juttelemaan? -Riippuu tilanteesta.
Juovatko he teetä vai kahvia?
Pitävätkö he viileästä vai lämpimästä merivedestä?
Haluavatko he sitruunaa kalaan? -Ei ikinä.
Huomasitko? Keskustelu käynnistyi.
Onko sinun pakko keskustella?
Pitkästyn helposti.
Erinomainen kanadöner vai keskinkertainen lihadöner?
Ei jutella katuruoasta.
Anamur rakastetun kanssa vai Pariisi kaverin kanssa?
Kysytkö vain tuollaisia? -Voin kysyä muutakin.
Mitä sinulta vietiin?
Älä viitsi muistuttaa. Kaikki.
Vai kaikki? Ei kaikki mahdu mukaan.
Miten kaikki muka mahtuisi matkalaukkuun?
Sitä paitsi jäihän sinulle tuo laukku.
Musiikkivehkeesi.
Olisin tappanut itseni, jos sekin olisi kadonnut. Viulu on 89-vuotias.
Joskus on hyvä menettää kaikki.
Muuttaessa heitetään turhat tavarat pois.
Mitä laukussasi on?
Perusjuttuja.
Mitä jos laukkusi varastettaisiin?
Tuskin jäisin kaipaamaan mitään.
Miksi sitten kanniskelet laukkua?
Hyvä pointti.
Uteliaisuus on siis hyvästä.
Merioikeus. -Opiskelen sitä.
Oletko kalojen asianajaja?
Cemal Süreya.
Kaksin kappalein. -Pidän runoista.
Matka-apteekkimme.
Punaiset lasit.
Niissä on vahvuudet.
Otatko? Tässä menee yli kymmenen tuntia. Näin aika kuluu siivillä.
Tällaistako harrastat? Hyppäät junaan, heität napit naamariin ja pidät bileet?
Mitä se on? -Hüseynia.
Tarkoitan pillereitä.
Hüseyineja. -Kuka on Hüseyin?
Tuo pilleri.
Everything's Gonna Be Great? Tiedätkö sen leffan? Pilleri. Hüseyin.
"Kenen nimi on Hüseyin? Pillerin."
Etkö muka ole nähnyt sitä?
Miten hüseyin vaikuttaa?
Se on sydänlääke. -Onko sydämesi särkynyt?
Hüseyin on lääkärini. -Mitä jos olisin ottanut lääkkeen?
Ei sydänlääkkeiden syömiselle ole vaihtoehtoja.
Vaivasta ei parane. Niitä vain pitää syödä.
Minähän kysyin, onko sydämesi särkynyt.
Sain sydärin 14-vuotiaana.
Voiko 14-vuotiaana saada sydänkohtauksen? -Koska tahansa voi.
Mitä sinä teet?
En kuule kauempaa, tikittääkö se.
Harva tajuaa. -Mummolla on sellainen.
Minulla ei ole varsinaista tahdistinta. -Kuulin sen aina, kun halasin mummoa.
Voi paska.
Helvetti! -Mitä nyt?
Mitä nyt?
Mummon lääkkeetkin olivat laukussa.
Pahus.
Sisko toi pillerit Yhdysvalloista. Ne liukenevat suolistossa tai jotain.
Onko mummosi sairas? -Ei.
Miksi sinulla sitten on kiire Izmiriin? -Minunkin pitää ehtiä häihin.
Ovatko ne yllätyshäät? -Miten niin?
Menet häihin. Etkö tiennyt, milloin ne ovat?
Tiedät, että vaihdoin viime hetkessä junaan.
Ehkä ne ovat samat häät. Kenen häihin menet?
Ei kuulu sinulle.
Olemme molemmat menossa häihin.
Ne ovat kaverin häät.
Missä? Izmirissäkö? -Ei. Missä sinun hääsi ovat?
Urlassa.
Oletko morsiamen kaveri?
Minua ei edes kutsuttu.
Miksi menet sinne? -Eksäni on menossa naimisiin.
Kaikkea hyvää heille.
Hän tekee virheen. -Miksi?
Muuttaisi mieltään. -Minkä takia?
Jotta hän voisi palata luokseni. -Vau!
Olen hänelle se oikea. Ei se nuija, jonka hän aikoo naida.
Estääkö kuokkavieras vihkimisen? -Liioittelet.
Vakoiletko sitten kauempaa? -Haluan sanoa jotain morsiamelle.
Mitä aiot sanoa? "Älä mene naimisiin?"
"Ole minun kanssani?" Mitä sanot? -Että minulla on kaksi viikkoa elinaikaa.
Silti hän menee naimisiin. Se on virhe.
Aiot ryöstää morsiamen.
Enkä aio.
Tämä minun on nähtävä.
Anna osoite, niin tulen häihin.
Ortaköyn lomakeskus.
Ortaköyn lomakeskus?
Ovatko nuo oikeasti sydänlääkkeitä?
Minä olen Leyla.
Yök! Mieti, jos minäkin yökkäisin.
Oletko ihan vakavissasi?
Missä asiassa?
Että sinulla on kaksi viikkoa elinaikaa.
En ihan. Mutta ei sitä koskaan tiedä. Se on mahdollista.
KOLMAS NÄYTÖS
Olette esittäneet maistraatille pyynnön tulla vihityksi aviopariksi.
Olemme tutkineet asiakirjanne -
emmekä ole löytäneet laillista estettä naimisiinmenollenne.
Toistakaa nyt perässäni,
että haluatte mennä naimisiin näiden todistajien läsnä ollessa.
Neiti Müjde Ar,
haluatteko kenenkään painostamatta ja omasta vapaasta tahdostanne -
ottaa aviopuolisoksi sulhasenne Şener Şenin?
Tahdon! -Ei!
Isä! -Odottakaa. Keskeyttäkää häät.
Paljonko nyt maksat, paskiainen?
Tämä avioliitto ei voi toteutua.
Et voi enää estää meitä.
Minä en teitä estä, tyttäreni.
Jumala estää. -Mitä tarkoitatte?
Ette voi koskaan mennä naimisiin, koska...
...olette veli ja sisko.
Ajattelit varmaan jotain tällaista. -Luonnollisesti.
Mitä saisi olla?
Ystäväni taitaa kaivata rakia.
Alkoholin myynti junassa on kielletty.
Niinkö? -Otan kupin kahvia.
Turkkilaista kahvia minulle. -On vain pikakahvia.
Miksei ole turkkilaista?
Kone on rikki. -Käyttäisitte pannua.
Otamme kaksi kahvia, toinen maidolla, toinen mustana.
En halua. Otan vettä. -Kahvi mustana sitten vain.
Miksi oletit, että käytän maitoa? -Arvasin.
Missä tapasit sen tytön?
Puhutko aina ihmisille noin syyttävään sävyyn?
Kerro nyt missä. -Urlassa.
Tätini kesämökillä. -Olit hänen kesäheilansa.
Ei, se oli syksyä.
Kävin työhaastattelussa. -Urlassako?
Eikö Urlassa ole juristeja? -Etsivätkö juristit töitä?
Urlassa on yrityspuisto.
Eräs yritys haki juristia lakiosastolleen.
Olin juuri valmistunut.
Vai niin. Mitä sitten tapahtui? -Hain paikkaa. Tädilläni on talo Urlassa.
Pyysin päästä haastatteluun.
Menin haastatteluun, sain paikan ja aloin käydä töissä.
Miten tapasit tytön?
Puhutanko jostain muusta? -Mistä sitten?
Eikö tämä ole outoa? Miksi kerron tätä sinulle?
Tämä on hyvä aihe. Mistä muusta puhuisimme?
Mistä rakkaus alkoi?
No niin. "Mistä rakkaus alkoi?" Miten niin "mistä rakkaus alkoi"?
Kysyisit mieluummin, millaista meillä oli.
Ei ilmeisesti kovin auvoista.
Siinäpä se. -Mikä?
Ihmiset luulevat, että rakkaus vain leimahtaa.
Kukaan ei ole kiinnostunut rakkauden ylläpitämisestä.
Hyvä on.
Uskon, että rakkaudessa voi onnistua.
Mutta sinä epäonnistuit. -Ehkä.
Mutta rakkautta voi opetella.
Kerro sitten romanssista se osa, jonka haluat kertoa.
Jos en saa kysyä, miten rakkaus alkoi, kerro vaikka, millainen ihminen hän on.
Miksi haluat tietää? -Minäkin olen utelias ja kysyn.
Millainen hän on?
Vai millainen? Hän on...
Aivan mahtava. Hyvin koulutettu...
Hän lomaili siellä päin.
Täti tunsi hänen perheensä. Olin kuullut hänestä.
Järjestetty juttu.
Järjestin, että näen hänet uima-altaalla.
Ja silloin ihastuit. -Ei.
Hän kiinnitti huomioni.
Oletko sellainen tyyppi? -Millainen?
Ihastut silmänräpäyksessä.
Ei sitä koskaan tiedä. Ehkä.
Tyttö kiinnitti huomiosi. -Hän on huomiota herättävä.
Mikä hänen nimensä on? -Burcu.
Burcu mitä? -Burcu Sunay.
Mikä hän on horoskooppimerkiltään? -Skorpioni.
Voi pojat!
Mikä sinun merkkisi on? -Leijona.
Äitinikin on leijona.
Aika itsepäinen.
Kuka? -Kaikki leijonat.
Riippuu tilanteesta. Millainen Burcu on?
Burcu ei ole samanlainen kuin muut.
Ymmärtäisit, jos tapaisit. Hänessä on jotain erityistä.
Tiedätkö sellaiset tyypit? -En. Millaiset?
Tiedäthän sinä...
Sellainen, joka on...
Luokan suosituin tyyppi. Kaikkien suosikki.
Aina iloinen ja pirteä.
Ei teeskennellysti, vaan aidosti. -Onko se mahdollista?
Olla aina iloinen ja pirteä.
Burcu on.
Leijona.
Mitä sitten tapahtui?
Puhutaan jostain muusta. -Tapasit pirteän tytön. Mitä sitten?
Aloimme seurustella. Kokeilin. -Kokeilit mitä?
Kokeilin, toimisiko se. -Oletko noin laskelmoiva?
En koskaan tee mitään mielijohteesta.
Mikä tuossa ilmensi rakkautta? -Ihan kaikki.
Kaikki, mitä hän pyysi. -Mikä kaikki?
Minua ei edes kutsuttu, ja... -Mitä muuta?
Lopetin työni.
Sait tyttösi. Viis työstä.
Kuulostaa typerältä, kun sanot sen noin.
Ehkä hän oli kohtaloni.
Uskotko kohtalon johdatukseen? -Miksi edes puhumme tästä?
Burcu ei mene naimisiin omasta tahdostaan.
Taidat luottaa itseesi.
Oletko naimisissa?
Jos olisin, sormus ei olisi oikeassa kädessäni. Miksi kysyt?
En halua olla koko ajan puolustuskannalla.
Mikä sinun tarinasi on? Minun tavoitteeni tuli selväksi.
Minunko?
Ei minulla ole tarinaa.
Onko se mahdollista?
Mitä oikein odotat? Luuletko, että Burcu jättää miehen alttarille?
Koko häähomma... -Etkö jo väsy?
Haluan kuulla, mitä luulet tapahtuvan. -Pidetäänkö tauko?
Mietit, miten saamme ajan kulumaan 14 tunnin matkalla.
Haluatko jotain?
Mitä mietit?
En mitään.
Mahdotonta. Maailmanennätys on kolme sekuntia.
Mikä ennätys? -Olla ajattelematta mitään.
Miten se mitataan? -Otetaan aika sekuntikellolla.
En oikeasti ajatellut mitään.
En odota mitään. -Ajattelit sittenkin jotain.
Kerron vain tunteeni hänelle.
Hän tulee mukaani tai sitten ei.
Älä yritä kuulostaa noin viattomalta.
Menet kuokkavieraana häihin ja aiheutat skandaalin.
Kuokkavieras on ikävä sana. -Onko kidnappaaja parempi?
Sinunkin pitäisi lukea lakia.
Saanko kysyä jotain? -Hyvä on, rouva syyttäjä.
Miten aiot huijata hänet mukaasi?
Ei minun tarvitse huijata. Kerron asiani.
Mutta miten? Järjestätkö kunnon esityksen? Marssitko suoraan hänen puheilleen?
Unohda koko juttu. -Kuulutatko mikrofoniin?
Anna olla. -Älä nyt. Ujostuttaako?
Ei sinun tarvitse tietää kaikkea. -Mitä jos aiotkin viiltää ranteesi auki?
Etkö halua kertoa, koska olet taikauskoinen?
Okei.
Onko tupakkaa?
En polta.
Anteeksi, saisinko tupakan?
Kiitos.
Haluatteko jotain? Suljemme.
En. Paljonko olen velkaa?
Käyn tarkistamassa.
Siitä vain.
NELJÄS NÄYTÖS
Kerron, jos kuuntelet kunnolla. -Sisään vain. Anna kuulua.
Paikkasi kuuluu yhdelle kavereistani, jotka eivät päässeet.
Meidän oli tarkoitus viettää matka syöden, juoden ja soitellen.
Niilä kavereilla on bändi.
Meidän piti soittaa merirosvokeikka häissä.
Kaikki oli suunniteltu.
Ennen kuin he sanovat "tahdon", minä... Mitä nyt?
Minä kuuntelen.
Ne luopiot tekivät oharit.
Valittivat, miksi pitää mennä junalla. Ovat muka suuriakin tähtiä.
Burcu ja minä pidämme Cemal Syreyasta.
Runoja.
Vakavaa runoutta. -Ei mitä tahansa riimittelyä.
Anna tulla.
"Sinä nestemäinen peili, kärsivä hyönteinen.
Ravitseva tahra pyykissäni.
Ainoa ymmärrettävä osa kohtalostani.
Peloton onni, kiinteä viha. Sinä…
Punasipuli, joka nielaisi kitakielekkeensä. Hyväsydäminen akaasia.
Rispaantunut hame pikku vatsoineen.
Sinä. Elisürencil."
"Jos sellainen sana on olemassa.
Olen pahoillani eilisestä.
Pääsit juuri töistä. Olet Beşiktaşissa.
Kuka ei haluaisi olla onnellinen?
Mutta oletko valmis olemaan onneton?"
Ja tuossa kohden Burcun karvat muka nousivat pystyyn!
Burcu ei ole eläissään lukenut runoja.
Hän luulee, että Syreya on pubi eikä runoilija!
Minä rakastan runoja ja Süreyaa, joka syö kermakakkua Afyonissa!
Mitä? -Se typerä Burcu nauraisi tälle kaikelle!
Mitä luulet, että häissä tapahtuu?
Luuletko, että hän jättää sulhasen ja juoksee syliisi?
Luuletko, että hän ymmärtää rakkauttasi? Runouttasi ja muuta roskaa?
Onko Burcu rukoilemisen arvoinen?
Kuka hitto sinä olet?
Mihin sinä hänessä rakastuit?
Pesuvadin kokoiseen perseeseen vai kieroihin silmiin?
Burcu jätti sinut omahyväisen idiootin takia ja nai hänet!
Mene lukemaan runosi ja katso, miten käy.
Lähettikö Burcu sinut? -Sitäkö toivot?
Kerro nyt. Lähettikö Burcu sinut? Vai se hintti, Rasim?
Rasim? Burcu? Törmäsimme sattumalta.
Olet täynnä itseäsi. Niin täynnä itseäsi.
Soita Burculle. Kerro, etten tule.
Luovutatko noin vain?
Mitä sinä teet?
Ali.
Sait minut kertomaan kaiken. Olen idiootti.
Ali!
Ali. Olen tosissani.
Tämä oli sattumaa. En minä ole sotkeutunut asioihisi.
Minun olisi pitänyt kertoa heti, kun sanoit häiden olevan Urlassa.
En voinut keskeyttää sinua, ja sitten juttu alkoi rönsyillä.
Olen pahoillani.
Mistä olisin voinut tietää... Miksi jäimme pois? Mitä aiot tehdä?
Palaa junaan.
Sinunkin pitäisi. Miksi otit sen niin raskaasti?
Onko sillä väliä, että minäkin tunnen Burcun?
Ali!
Kaksi pulloa olutta. -En saa myydä enää.
Voisitteko nyt mitenkään?
Otamme kuusi pulloa. Ja kaksi viskiä.
Minullakin on kerrottavaa.
Ali, juna lähtee. Laukkuni on hytissä. Tule nyt.
Tuliko pupu pöksyyn?
Pakenet heti tilaisuuden tullen.
Se on tasaraha.
Siksikö et mennyt lentokoneella?
Pysähdyksiä ei ole. Mitä aiot tehdä? Hyppäätkö laskuvarjolla? Ali!
Mitä luulet tekeväsi?
Älä ole naurettava. Juna lähtee.
Laukkuni on siellä.
Ehkä kaikki päättyy onnellisesti.
Miten se menikään?
Everything's gonna be great?
Etkö suostu kuuntelemaan?
Tule.
Ali, juna lähtee.
Ali! -Sinuna juoksisin.
En minäkään halua, että he menevät naimisiin!
Tajuatko?
Voi paska.
Hitto.
En minäkään halua, että he menevät naimisiin.
Olin kuusi vuotta sen typerän Berken kanssa.
Ymmärrätkö nyt, miksi en sanonut mitään?
Sinne meni viuluni.
Hei. Hyppää kyytiin.
Otetaan juna kiinni.
Äkkiä nyt. Viulusi karkaa.
VIIDES NÄYTÖS
Olimme yhdessä kuusi vuotta.
Kuusi vuotta.
Tiedätkö, mitä hän aina sanoi?
"En koskaan mene naimisiin." Hänestä siinä ei ollut järkeä.
Eräänä aamuna lähdin hänen luotaan ja menin kotona suihkuun.
Ovikello soi. Kuriiri ojensi minulle lähetyksen.
Avasin sen ja näin hääkutsun.
Mitä?
"Burcu ja Berke kutsuvat sinut..."
Olitteko vielä yhdessä? -Lähdin aamulla hänen luotaan.
Lähettikö hän sinulle hääkutsun samana päivänä?
Etkö kuuntele?
Burcu lähetti kutsun. Muuten en olisi edes tiennyt häistä.
Ei helvetti.
Et ehtinyt tutustua Burcuun kovin hyvin.
Sinäkö se olit, joka heitti sitä idioottia korkkiruuvilla päähän?
Ei se osunut päähän.
Aivan. Taisi osua silmään, eikö niin? -Se putosi hänen eteensä.
Minä kuulin muuta.
Olet siis viulisti-Leyla.
Mitä kuulit?
Teillä oli hirveä riita. Melkein puhkaisit hänen silmänsä.
Burcu kertoi.
Taisit myös ajaa auton seinään.
En muista sellaista. -Miksi et?
En vain muista. En muistele hyödyttömiä asioita.
Luulin sitä vain huhuksi. Ajoit siis auton seinään.
En muista mitään sellaista.
Olitte molemmat autossa. Miten voit unohtaa moisen?
Aivoni pyyhkivät asioita.
Onko aivoissasi delete-nappi? -Jep. Kun siitä painaa, unohtaa kaiken.
Voi kun sellainen olisikin.
Mitä muuta tiedät minusta?
Miksi lähdit häihin?
Mitä oikeastaan odotat?
En odota enää mitään.
Minulla ei ole edes mekkoa. Ehkä en edes mene.
Mene sinä lukemaan runosi ja katso, miten käy.
Et kertonut, mitä odotat.
Alun perin minun ei pitänyt lähteä.
Sitten tajusin. Haluan molempien tietävän, etten välitä heistä paskan vertaa.
Aiot siis vain näyttäytyä.
Haluan olla vaihteeksi paikalla. Haluan nähdä heidän naamansa.
Nähdä, millaista häissä on ja miten heidät vihitään.
Sinulla on vielä mahdollisuus kääntää Berken pää.
Ja sinä luulet, että voit kääntää Burcen pään.
Onnea vain.
Luet runosi ja saat rakastettusi. Onnea vain.
Pitää keksiä jotain muuta. Ilmeisesti hän ei pidä runoista.
Peli on muuttunut.
Hienoa, että joku vielä uskaltaa. Serkkunikin ryösti morsiamen.
En aio kidnapata ketään.
Se on ihan okei. Saat syytteen vapaudenriistosta.
En saa.
Mutta siitähän siinä on kyse. -Niin, jos pitää jotakuta vankina.
Jos tyttö on täysi-ikäinen ja lähtee vapaaehtoisesti, se on okei.
Hän luulee, että tyttö suostuu vapaaehtoisesti.
Miten serkullesi ja sille tytölle kävi? Menivätkö he naimisiin?
Serkkuni on yhä vankilassa.
En tiedä, miten tytön kävi.
Sanovat, että muutti Denizliin. Kuka tietää?
Entä Turgut Uyar?
Mitä hänestä? -Pidätkö hänestä?
Pidän hänenkin runoistaan.
Pidän hänestä, Ali.
Minä.
KUUDES NÄYTÖS
Se on tasaraha!
Viulu on tallella.
Selkään sattuu.
Katso. Merilakikin on tallella.
Senkö takia halusit takaisin junaan?
Siksi, ettet tappaisi itseäsi.
Viulun takia.
Miksi emme ole tavanneet?
Mitäs luulisit?
Näin tosi harvoin Burcun kavereita.
Kauanko olitte yhdessä?
Pari vuotta.
Montako kertaa tapasit hänet parin vuoden aikana?
Usein. Olin varovainen.
Miten usein?
Seurasitko häntä Istanbuliin?
Kyllä. Mitä sitten?
Sitten Burcu päättää,
että haluaa maailmanympärimatkalle tai junamatkalle Euroopaan.
Mitä sinä teit? -Minulla oli töitä.
Luulin, että lopetit työt Burcun takia.
Kerro sinä, kun tiedät kaiken. -Ehkä en ihan kaikkea.
Aika paljon vain, ikävä kyllä. Hällä väliä.
Etkö pyyhkinytkään muistojasi?
Hällä väliä.
Kerro, mitä tiedät.
Tällä matkalla olen saanut selville kaikenlaista.
Mitä? -Että olet aika aggressiivinen.
Niinkö hän kertoi?
Ei. Huomaan sen ihan itse.
Se korkkiruuvitarinakin. Ja kolari, jonka pyyhit mielestäsi.
Jauhat samaa juttua. -Kerro itse sitten.
Haluatko todella tietää?
Minäpä kerron.
Missä Burcu mahtoi asua Milanossa, Ali hyvä?
Ahaa. Tiedät tosiaan monia asioita.
Missä hän asui Milanossa kahden kuukauden ajan? Miten teillä meni?
Ihan hyvin. Ei meillä ollut ongelmia.
Missä Berke ja Burcu tapasivat, Ali hyvä?
He ovat vanhoja kavereita. -Niinhän sinä luulet.
Burcu ja Berke tapasivat Milanossa. Burcu muutti pian Berken luo.
Siinä vaiheessa...
Taisitte olla yhdessä.
Niin arvelinkin.
Luulin Burcua ystäväkseni ja Berkeä poikakaverikseni.
Minusta oli mukavaa, ettei Burcu ollut yksin.
Mutta Burcu hoiti homman. Istanbulissa he jatkoivat tapailuaan salaa.
Tajuatko nyt? Kumpikaan ei kertonut mitään.
Siksi olen sitä mieltä, että Burcu rakastui idioottiin.
Hän menee naimisiin sen idiootin, sen mulkun kanssa, ja sinä...
Missä se nappi on?
Se nappi, jolla voi pyyhkiä muistot.
Voinko unohtaa, mitä kerroit tänä yönä?
Olisikohan se täällä?
Helppoa.
Miksi kerroit?
Haluatko, että luovutan?
Itse pyysit.
En halunnut enää salata mitään.
Kutsu minut häihisi, kultaseni
"Voin tulla todistajaksi, jos haluat..." Tämä on sinun biisisi.
Jos joku kysyy, kuka tuo kaveri on
Sopii viskin kaveriksi.
Sanot, että vanha tuttu vain
Kutsu minut häihisi, kultaseni
Voin tulla todistajaksi, jos haluat
Jos joku kysyy, kuka tuo kaveri on
Sanot...
Mitä sinä teet?
...vanha tuttu vain
Vedetään kännit.
Niin suuret olivat unelmamme vuosia sitten
Täydellinen ajoitus.
Tässä on biisi sinulle.
Kolme, neljä...
Yhdet rakastaa, toiset lähtee Mä kaiken annoin pois
Kiitos sinun Koko kaupunki rakkaudestain puhuu
Tätäkö on laulu Jota rakkaudeksi kutsutaan?
En polta maailmaa poroksi En laseja särje
Kiitos teidän kaikkien En usko enää rakkauteen
Rakkaus kaiken raatelee
En naura enkä suutu
Hänen peräänsä itke en
Kiitos teidän kaikkien Rakkaus sydäntäni raatelee
Olen kyllästynyt huoraaviin sydämiin
Ei syvää kuin meri
Ei seesteistä kuin taivas
Kiitos teidän kaikkien Koko ajatus päälaellaan on
Nyt pelkään ratasten kitinää
Älä nyt
Voi luoja sentään
Miksi luoksesi tulen aina suruissain?
Voi luoja sentään
Kiitos teidän kaikkien Mä huokailen aina vain
Voi luoja sentään
Miksi luoksesi tulen aina huolissain?
Voi luoja sentään
Kiitos teidän kaikkien Mä rakkaudesta juovuin
Kiitos teidän kaikkien Mä itseni kadotin
On kerta viimeinen Nay-rina-nari-nirinom
Kiitos teidän kaikkien
Nay, rina, nari, nirinom.
Kivoja sanoja.
Nay, rina, nari, nirinom.
Aivan.
Seuraava biisi on sitten sinulle.
SEITSEMÄS NÄYTÖS
Haloo? Miten asianajajalla menee? -Rasim.
Mikä meno? Oletko siellä? -Yksi kysymys kerrallaan.
Mitä nyt?
Muistatko kaverisi yläasteella, sen Berken mulkeron?
Ei hän ole kaverini.
Rasim, pettivätkö hän ja Burcu minua Milanossa?
Älä nyt, herra asianajaja.
Tiesitkö siitä, Rasim?
Kaveri...
Haloo? -Täällä ollaan.
Tiesitkö siitä, Rasim?
Minähän kielsin sinua lähtemästä, muistatko?
Jutellaan myöhemmin.
Täällä on toinen meininki...
Voi elämä.
Olen sittenkin se yksinäinen kaveri, joka osti neljä lippua.
En aavistanutkaan.
Tiedätkö, miksi nousin junaan?
Halusin, että jotain tapahtuu.
Mitään ei ole tapahtunut pitkään aikaan.
Kenties sydänkohtaukseni jälkeen.
Lapsena vanhemmat sanoivat, että älä tee sitä tai tätä tai kuolet.
Siksi aikuistuin varhain.
Ehkä kuolinkin liian varhain.
Jos vain yrittää elää ohjeiden mukaan ja miettii kuolemaa, tuntee räjähtävänsä.
Burcu on ainoa asia, mitä minulle on tapahtunut.
Kaiken muun sain itse tapahtumaan ajatellen, että niin kuuluu tehdä.
Ei siksi, että olisin halunnut...
Täyttyikö yksikään toiveeni?
Tuskin.
Kun haluan jotain, luen runoja, kuten lapsena.
Eikä se minua haittaa. Tuntui kuin olisit halveksinut minua.
"Pikkupoika lähtee häihin lukemaan runoja."
Niin, pikkupoika lähti häihin.
Koska uskoin, että voin kääntää Burcun pään.
Koska halusin.
Halusin takaisin ajan, jonka vietin Burcun kanssa.
Mietin, että ryhdyn vaikka ravintoloitsijaksi tai kokiksi.
Mutta nyt tiedän, että en halua.
Jatkaa asianajajana. Soitella ääliökavereilleni.
Palata.
On niin paljon, mitä en enää halua.
Tiedätkö, että ei kannata himoita liikaa jotain asiaa?
Jos tekee niin,
luulee pian, ettei elämässä muuta olekaan.
Se, jolla on vasara kädessään, näkee kaikkialla vain nauloja.
Konservatoriossa on juuri sellaista.
Lapset aloittavat soittamisen omasta halustaan.
Tai äitinsä halusta.
Jotta heistä tulisi pianisteja, tanssijoita, viulisteja.
Ehkä he näkevät tv-ohjelman, jossa kaikki ovat kuuluisia ja menestyviä.
Kaikki pianisteja.
No, aloitat opiskelun lapsena.
Mitä seuraavaksi? Vartut aikuiseksi.
Yhtäkkiä oletkin toinen ihminen.
Et halua enää soittaa viulua.
Niinkö sinun kävi?
Tietenkin. Tavallaan.
Jonkin aikaa halusin vain surffata.
Et kai siksi lähtenyt konservatoriosta? -Mitä?
Et lopettanut surffaamisen takia.
Oliko se Ruotsi vai Sveitsi, missä voi vain hiihtää?
Kertoiko Burcu?
Eikö sinun pitänyt muuttaa Ruotsiin Berken kanssa?
Mitä hän tarkalleen ottaen kertoi?
Että lopetit koulun, jotta voisit lähteä mukaan.
Niin ei käynyt. -Ehkei sitten.
Sinä jätit työsi Burcun takia.
Ei se ole sama asia.
Jätin työni. Sinä jätit elämäsi, koulusi ja kaiken muun. Musiikkisi.
Soitan yhä. -Berke oli toista mieltä.
Mitä Berke sanoi?
Hän kertoi Burculle kaikenlaista.
Ja Burcu kertoi sinulle. -Miten vain.
Olin Berken kanssa kuusi vuotta.
Mitä yrität sanoa?
Eikö hän lähtenyt sen jutun jälkeen?
Minkä jutun?
Miten päädyimme taas tähän? -Kerro nyt, minkä jutun.
Sen, mistä sait tuon arven käteesi.
Vau. Tiesit kaiken, mutta olit hiljaa.
Vain sen, mitä Berke kertoi.
Älä kiertele, kerro!
Tulit raskaaksi, eikä Berke kehdannut erota.
Hän sanoi, ettei halua lapsia.
Emme eronneet.
Hän ei voinut kertoa, että haluaa erota. -Oliko hän muka kaksi vuotta hiljaa?
Tuollaistako se helvetin idiootti kertoo ihmisille?
Olisit pyyhkinyt hänet muistoistasi.
Olet puhunut näistä jutuista koko matkan! Muistutat jatkuvasti menneistä!
Vai jatkuvasti?
On kulunut vasta kahdeksan tuntia. -Älä muistuta minua siitä.
Leyla, olen pahoillani.
Okei.
Leyla, olen pahoillani. -Okei!
Miksi pysähdyimme? -Törmäsimme eläimeen.
Tarkistamme, oliko uhreja enemmän. Jatkamme pian matkaa.
Uhreja?
Tapahtui jotain. En tiedä, missä olemme. Ilmeisesti ajoimme jonkin eläimen yli.
Oli miten oli,
käännämme kamerat neiti Leylaan.
Kuunnellaan, mitä sanottavaa Leylalla on huomisista häistä.
Neiti Leyla?
Neiti Leyla, mitä haluaisitte kertoa illan häistä?
Vieraat ja kaikki 75 miljoonaa tv-katsojaa seuraavat teitä silmä kovana.
Berkekin on täällä. Hän tarkkailee teitä. Mitä haluaisitte sanoa hänelle?
Neiti Leyla?
Ettekö halua kommentoida?
Oikeastaan minun ei edes pitäisi olla täällä.
Tarkemmin ajateltuna tämä oli tosi huono ajatus.
Ihminen, jota pidin ystävänä,
on naimassa eksäni, joka sanoi minulle,
ettei koskaan mene naimisiin.
Ajattelin hypätä pois junasta ja lähteä vastakkaiseen suuntaan.
Mitä kauemmas, sitä parempi.
Mutta tässä sitä nyt ollaan.
Minulla on jopa kutsu.
Kutsu!
Muistatko sen aamun, kun heräsimme asunnossasi, Berke?
Vain me kaksi.
Sanoit: "Älä mene. Jää."
Minä jäin.
Jäin kuudeksi vuodeksi vierellesi siihen tuoliin, Berke.
Panin kaikki toiveeni ja unelmani yhden ihmisen varaan.
Tiedän, että se on naurettavaa, mutta niin minä tein.
Rakensin kaikki unelmani sinun varaasi.
Kun menetät ainoan omaisuutensa, sinulle ei jää mitään.
Etsit epätoivoissasi jotain sen tilalle.
Jotain, mikä olisi vain sinun. Jotain, mitä voisi halata.
Jotain sellaista kuin hän.
Etkö sanonut, ettet koskaan mene naimisiin, Berke?
Avioliitto on älytön instituutio, sanoit. Mutta tässä sitä ollaan.
Loppujen lopuksi olemme häissäsi.
Mies, joka sanoi, ettei koskaan mene naimisiin, menee naimisiin!
Sanon sinulle yhden asian, Berke, ja paras, että kuuntelet.
Olet kamala ihminen, Berke!
Olet tosi paha ihminen! Kukaan ei ole satuttanut minua yhtä pahasti!
Olet paskiainen, kusipää, idiootti, mulkku...
Sinuun rinnallasi rotat ovat söpöjä nisäkkäitä!
Niillä on ainakin tunteet, sinulla ei.
Yritän löytää sinut jokaisesta miehestä. -Juna lähtee!
Sinun takiasi en voi luottaa kehenkään.
En voi täyttää tyhjyyttä, jonka jätit.
Mutta vielä minä onnistun, helvetti!
Kaikki junaan!
Poista se. -Älä nyt.
Poista. -Sehän oli hieno puhe.
Antaisitko sen?
Kaikki junaan! -Älä poista.
Antaisitko sen minulle, Ali?
Mikä on koodi?
Okei, anna... -Mikä on koodi?
Teen sen kyllä. -Mikä on koodi?
Kerro nyt koodi! -Aiotko tosiaan poistaa sen?
2758. Aiotko todella poistaa sen? Leyla, älä.
Hyvä on.
KAHDEKSAS NÄYTÖS
Oletteko avoinna? -Kyllä vain, herra.
Voisitko sammuttaa musiikin?
Teetä. -Teetä.
Huomenta.
Tee on varmaan kylmää.
Saammeko toisen teen?
Kun sinä annat käskyn, muut juovat, mitä käsketään.
Kahvia maidon kanssa tai ilman. Tai teetä.
Ehkä haluan kahvia. -Ei ole pannua.
Ei ole kyse siitä, Ali.
Tämä on loputon suo.
Tiedätkö, miten tilasit teetä minulle? -Tiedän.
Vai teetä minulle?
Tilasit teetä, koska ajattelet, että se on kuin maitokahvia.
Tilasin vain teetä. Perutaan sitten. Perumme tilauksen. Mitä haluat?
Eihän sillä ole väliä, mitä hän haluaa, eikö niin?
En tiedä. Kysyn, kun näen hänet.
Ei se taida mennä niin.
Miten niin? -Olet varma, että hän lähtee mukaasi.
Niin ajattelin, ennen kuin tapasin sinut.
Sitä juuri tarkoitan.
On kyse toisesta ihmisestä.
Eikä hän halua sinua.
Elämässä ei aina saa, mitä haluaa.
Kaikella on rajansa, ja raja kulkee toisessa ihmisessä.
Kun lähdet matkalle jonkun kanssa, et voi yksin päättää, missä käytte.
Opin kantapään kautta.
Sama koskee minua.
Tuo kuulostaa vähän oudolta sinun suustasi.
Miksi?
Tuhlasit neljänneksen elämästäsi toiseen ihmiseen.
Mutta minä sen sanoin.
Unohdit varmaan.
Siinä olen mestari.
Painan vain nappia ja unohdan.
Merkillistä. Minä vain yritän muistaa.
Yritän muistaa, millaista oli olla 13-vuotias.
Millaista oli haluta jotain.
Millaiselta tuntui tehdä jotain miettimättä, onko se oikein.
Ei siinä ole kehumista.
Puhun omasta kokemuksesta.
Kun murehtii joka asiaa, unohtaa, miltä se tuntuu.
Mutta eihän sitä tiedä, milloin lähtö koittaa.
Sanon sinulle yhden asian, Berke, ja paras, että kuuntelet.
Olet kamala ihminen, Berke.
Olet tosi paha ihminen! Kukaan ei ole satuttanut minua yhtä pahasti!
Olet paskiainen, kusipää, idiootti, mulkku...
Se on älypuhelin.
Tiedosto ei tuhoudu, jos joku toinen poistaa sen.
Laita edes ääntä pienemmälle.
Katsotaanko koko pätkä?
Etsin sinua jokaisesta miehestä.
Jos se kerran on tallella.
Älä minua syytä. Et poistanut sitä. Sen kuin poistat nyt.
Poista sinä.
Ole hyvä.
Poista se.
Okei, anteeksi.
Ota nyt. Ihan totta.
Poista se.
Taidat olla aina valmis tappelemaan.
Se ei mene lukkoon.
Meneehän se lukkoon.
Hyvät matkustajat, saavumme pian Izmiriin Alsancakin asemalle.
Mitä aiot tehdä nyt?
Taidan lähteä.
Niinkö?
Ensin menen mummon luo.
Hyvä on.
Hei sitten.
Se on vain sormus.
Älä paina sitä nappia.
Mitä? -Älä paina sitä nappia.
Olisi sääli poistaa äskeistä heti.
Okei.
Vielä yksi asia.
Nay-rina-nari-nirinom.
Aina.
LOPPU...
...NÄYTÖS
LOPPU
TÄMÄN ELOKUVAN KUVAUKSISSA EI VAHINGOITETTU ELÄIMIÄ
Tekstitys: Ilkka Salmenpohja